Source: http://docplayer.fi/5313632-Vaasan-ammattikorkeakoulun-laadunvarmistusjarjestelman-auditointi.html
Timestamp: 2018-08-20 21:04:28+00:00
Document Index: 4063760

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Vaasan ammattikorkeakoulun laadunvarmistusjärjestelmän auditointi - PDF
Download "Vaasan ammattikorkeakoulun laadunvarmistusjärjestelmän auditointi"
1 Veijo Hintsanen Mikko Höynälänmaa Marjo-Riitta Järvinen Asko Karjalainen Niko Peltokangas Kirsi Hiltunen Vaasan ammattikorkeakoulun laadunvarmistusjärjestelmän auditointi KORKEAKOULUJEN ARVIOINTINEUVOSTON JULKAISUJA :
3 Esipuhe Korkeakoulujen arviointineuvosto toteuttaa vuoteen 2011 mennessä kaikkien suomalaisten korkeakoulujen laadunvarmistusjärjestelmien auditoinnit. Keskeinen tavoite on tukea korkeakouluja niiden kehittäessä laadunvarmistusjärjestelmiään vastaamaan eurooppalaisen laadunvarmistuksen periaatteita 1 ja osoittaa, että Suomessa toimii pätevä ja johdonmukainen kansallinen ja korkeakoulutasoinen laadunvarmistus. Auditointien yksi tavoite on siten myös vaikuttaa suomalaisten korkeakoulujen kilpailukykyyn globaaleilla koulutusmarkkinoilla. Kansallisena tavoitteena on koota ja välittää laadunvarmistuksen hyviä käytänteitä, edistää niiden leviämistä korkeakoululaitoksessa ja siten kehittää korkeakoulutusta kokonaisuudessaan. Laadunvarmistuksen auditoinnin lähtökohtana on suomalaiseen arviointikäytäntöön jo vahvaksi perinteeksi muodostunut kehittävä arviointi, minkä myös korkeakoulut itse ovat todenneet omaa toimintaansa ja autonomiaansa tukevaksi. Menetelmän perustana on luottamus korkeakoulun omaan vastuuseen toimintansa laadusta. Korkeakoulu päättää itse laadunvarmistusjärjestelmästään, auditoinnissa arvioidaan sen tarkoituksenmukaisuus: kattavuus, toimivuus ja vaikuttavuus. Auditointimallin kehittämisvaihe toteutettiin vuosina , ja parhaillaan on käynnissä menetelmän vakiinnuttaminen. Marraskuussa 2007 Korkeakoulujen arviointineuvosto julkaisi auditointikäsikirjan uuden laitoksen 2, jossa on määritelty auditoinnin tavoitteet, kohteet, menetelmät, kriteerit ja seuraamukset. Käsikirja seuraa aikaisemman käsikirjan yleisiä periaatteita ja menettelytapoja, mutta siihen on tehty joitakin tarkennuksia ja täsmentäviä muutoksia korkeakouluilta ja auditoijilta kehittämisvaiheessa kerätyn palautteen sekä arviointineuvoston omien kokemusten perusteella. Auditointimallin kehittämisvaiheen aikana auditoitiin 15 korkeakoulun laadunvarmistusjärjestelmät. Korkeakouluilta saatujen palautteiden ja auditointiraporttien mukaan auditoinnit ovat selvästi vauhdittaneet laadunvarmistusjärjestelmien systemaattista kehittämistä ja menettelytapoja. Laadunvarmistus näyttää sekä tuottaneen välineitä korkeakoulujen sisäiseen johtamiseen että 1 Standards and Guidelines for Quality Assurance in the European Higher Education Area. European Association for Quality Assurance in Higher Education. Helsinki: Multiprint. ( / 2 Korkeakoulujen laadunvarmistusjärjestelmien auditointi. Auditointikäsikirja vuosille Korkeakoulujen arviointineuvoston julkaisuja 7:2007.
4 ohjanneen korkeakouluja kehittämään toimintojaan kokonaisuutena. Voidaan hyvin sanoa, että auditointiprosessit ja julkinen raportointi korkeakoulujen järjestelmistä ovat lisänneet ja syventäneet laatua koskevaa keskustelua sekä korkeakoulujen ja niiden sidosryhmien välistä vuorovaikutusta. Vastuu arviointitiedon hyödyntämisestä ja soveltamisesta on korkeakoululla itsellään, ja jo suoritetut auditoinnit osoittavat, että menetelmä toimii tuon vastuun täyttämistä edistävästi. Korkeakoulujen arviointineuvoston puolesta esitän parhaimmat kiitokset Vaasan ammattikorkeakoululle osallistumisesta auditointiin. Kiitokset myös auditointiryhmän jäsenille asiantuntevasta ja sitoutuneesta työstä. Riitta Pyykkö, professori Korkeakoulujen arviointineuvoston puheenjohtaja
5 Sisällys Auditointiryhmä Johdanto. Auditoinnin tavoitteet. Auditoinnin kohteet Auditointiprosessi. Auditointisopimus. Auditointiaineisto. Auditointivierailu. Auditointiraportin tuottaminen ja rakenne Vaasan ammattikorkeakoulu ja sen laadunvarmistusjärjestelmä. Organisaation rakenne ja hallinto. Toiminta-ajatus, visio ja arvot. Laadunvarmistusjärjestelmä ja sen osat Auditointitulokset Korkeakoulun laadunvarmistusjärjestelmän tavoitteiden, toimintojen, toimijoiden sekä vastuiden määrittely ja dokumentaatio Korkeakoulun perustoimintojen laadunvarmistuksen kattavuus ja vaikuttavuus.. Tutkintotavoitteinen koulutus.. Tutkimus- ja kehitystyö.. Yhteiskunnallinen vuorovaikutus, vaikuttavuus ja aluekehitystyö.. Tuki- ja palvelutoiminnot.. Henkilöstön rekrytointi ja kehittäminen Laadunvarmistusjärjestelmän kytkeytyminen johtamiseen ja toiminnanohjaukseen Korkeakoulun henkilökunnan, opiskelijoiden ja ulkoisten sidosryhmien osallistuminen laadunvarmistukseen Laadunvarmistusjärjestelmän tuottaman tiedon tarkoituksenmukaisuus ja saatavuus.. Tiedon tarkoituksenmukaisuus ja saatavuus korkeakoulun sisällä.. Tiedon tarkoituksenmukaisuus ja saatavuus korkeakoulun ulkoisten sidosryhmien näkökulmasta Laadunvarmistusjärjestelmän toiminnan seuranta, arviointi ja jatkuva kehittäminen Laadunvarmistusjärjestelmän kokonaisuus
6 Johtopäätökset. Laadunvarmistusjärjestelmän vahvuudet ja hyvät käytänteet. Kehittämissuositukset. Auditointiryhmän kokonaisarvio Vaasan ammattikorkeakoulun laadunvarmistusjärjestelmästä. Korkeakoulujen arviointineuvoston päätös auditoinnin lopputuloksesta Liitteet : Auditointivierailun ohjelma... : Auditoinnissa käytettävät kriteerit
7 Auditointiryhmä Puheenjohtaja Rehtori Veijo Hintsanen, Hämeen ammattikorkeakoulu Kasvatustieteen lisensiaatti FM Veijo Hintsanen on toiminut Hämeen ammattikorkeakoulun rehtorina vuodesta 1996 alkaen. Hän on toiminut ammattikasvatushallituksen ylitarkastajana, yli-insinöörinä, toimistopäällikkönä ja osastopäällikkönä , opetushallituksen johtajana , Hämeen va. ammattikorkeakoulun johtavana rehtorina ja Hämeen ammatillisen korkeakoulutuksen kuntayhtymän pääjohtajana vuodesta 1995 alkaen. Hintsasella on laaja 15 vuoden kokemus kansainvälisestä korkeakouluyhteistyöstä. Hänellä on ollut lukuisia asiantuntija- ja luottamustehtäviä kotimaassa: nuorisoasteen koulutuskokeilujen ja ammattikorkeakoulukokeilujen seurantaryhmän jäsen , Ammattikorkeakoulujen rehtorineuvoston puheenjohtaja , yliopistojen maisteriohjelmien arvioinnin johtoryhmän jäsen (KKA), KKA:n asettaman arviointiryhmän puheenjohtaja Rovaniemen ammattikorkeakoulun kokonaisarvioinnissa , valtakunnallisen ammattikorkeakoulujen jatkotutkintokokeilun koordinaatio- ja seurantaryhmän puheenjohtaja sekä ylemmän amk-tutkinnon kehittämisverkoston ohjausryhmän puheenjohtaja vuodesta 2006 alkaen. Jäsenet Kehityspäällikkö Mikko Höynälänmaa, Jaakko Pöyry Group Oyj Diplomi-insinööri Mikko Höynälänmaa on toiminut Jaakko Pöyry Group Oyj:ssä vuodesta 1989 lähtien. Tätä ennen hän työskenteli Nokian (sekä Suomessa että Yhdysvalloissa) ja Oy Advanced Forest Automation Ab:n palveluksessa. Höynälänmaa omaa laajan ja monipuolisen kokemuksen erilaisista tutkimus- ja kehitysprojekteista. Hän on tehnyt yli kymmenen vuotta yhteistyötä ammattikorkeakoulujen kanssa. Hän on toiminut vuodesta 2003 lähtien EVTEK-ammattikorkeakoulun mediatekniikan koulutusohjelmaneuvoston puheenjohtajana sekä EVTEK:n hallituksessa. Höynälänmaa toimii myös Automaatioväylä-lehden hallituksessa Suomen automaatioseuran edustajana ja Kunnossapitoyhdistyksen käyttövarmuussuunnittelutoimikunnan puheenjohtajana. Vuonna 2005 Höynälänmaa oli jäsenenä Kymenlaakson ammattikorkeakoulun auditointiryhmässä.
8 Laatu- ja arviointipäällikkö Marjo-Riitta Järvinen, Lahden ammattikorkeakoulu Kasvatustieteen tohtori Marjo-Riitta Järvinen on työskennellyt Lahden ammattikorkeakoulussa vuodesta 2002 alkaen tutkijana sekä arvioinnin ja ennakoinnin kehittäjänä, nykyisessä tehtävässään vuodesta 2006 alkaen. Tätä ennen Järvinen on toiminut Turun yliopiston kasvatustieteiden laitoksella aikuiskasvatuksen ja -koulutuksen yliassistenttina , Turun yliopiston täydennyskoulutuskeskuksessa Opit töihin -tutkimus- ja kehittämishankkeen vetäjänä ja Turun yliopiston Koulutussosiologian tutkimuskeskuksessa tutkijana ja tutkimusassistenttina Hän on kirjoittanut lukuisia artikkeleita ja julkaisuja ammatilliseen koulutukseen, ammattikorkeakoulutukseen, koulutuspolitiikkaan, arviointiin ja ennakointiin liittyen. Vuonna 2005 Järvinen oli jäsenenä Pirkanmaan ammattikorkeakoulun auditointiryhmässä. Opetuksen kehittämispäällikkö Asko Karjalainen, Oulun yliopisto Kasvatustieteen tohtori Asko Karjalainen toimii opetuksen kehittämispäällikkönä Oulun yliopistossa. Hän on toiminut aiemmin assistenttina, yliassistenttina, tutkijana, tuntiopettajana ja suunnittelijana Oulun yliopistossa sekä 20 vuoden ajan henkilöstökouluttajana lukuisissa yliopistoissa, korkeakouluissa ja muissa koulutusorganisaatioissa. Karjalainen on osallistunut valtakunnalliseen koulutussuunnitteluun: tutkintorakenteen suunnitteluun, korkeakoulujen laadunvarmistusjärjestelmien auditoinnin suunnitteluun ja Bolognapromoottorien työryhmään. Tutkimuksen aiheinaan hänellä on koulutusorganisaation merkitysrakenteet, laadullisen tutkimuksen metodologia, oppimisen arviointi ja tenttikäytänteet, arvioinnin teoria sekä koulutusorganisaatioiden laadunarviointi. Lisäksi Karjalainen on julkaissut korkeakouluopetuksen kehittämistä tukevaa oppimateriaalia oppimisen arviointiin, opetusmenetelmiin ja opetussuunnitelmatyöhön liittyen sekä suunnitellut ja johtanut useita yliopisto-opetuksen ja sen arvioinnin kehittämisen hankkeita. Niko Peltokangas, Suomen ammattikorkeakouluopiskelijakuntien liitto SAMOK ry Tradenomi Niko Peltokangas on toiminut vuosina Suomen ammattikorkeakouluopiskelijakuntien liitto SAMOK ry:n työryhmissä ja vuonna 2007 liiton koulutuspoliittisen työryhmän puheenjohtajana. Oulun seudun ammattikorkeakoulussa opiskellut ja työskentelevä Peltokangas on
9 hoitanut vuonna 2007 opiskelijakunnan puheenjohtajan ja vuosina päätoimisen hallituksen puheenjohtajan tehtäviä. Hän teki opiskelijakunnalle myös prosessiajattelun käyttöönottoa käsittelevän opinnäytetyönsä. Ammattikorkeakoulun hallituksen sekä muiden hallintoelinten ja työryhmien jäsenenä ollut Peltokangas osallistui Kajaanin ammattikorkeakoulun laadunvarmistusjärjestelmän auditointiin vuonna Sihteeri Projektisuunnittelija Kirsi Hiltunen, KKA
10 Johdanto. Auditoinnin tavoitteet Korkeakoulukohtaisen laadunvarmistusjärjestelmän auditoinnin tavoitteena on: selvittää, mitä laadullisia tavoitteita korkeakoulu on toiminnalleen asettanut, arvioida, millaisilla prosesseilla ja menettelytavoilla korkeakoulu ylläpitää ja kehittää koulutuksen ja muun toiminnan laatua, ja arvioida, toimiiko laadunvarmistus korkeakoulussa tarkoitetulla tavalla, tuottaako laadunvarmistusjärjestelmä toiminnan kehittämisen kannalta tarkoituksenmukaista tietoa ja johtaako se vaikuttaviin, laatua parantaviin kehittämistoimenpiteisiin. Auditoinnissa laadunvarmistusjärjestelmää arvioidaan suhteessa auditointikriteereihin, tuodaan esiin vahvuuksia ja hyviä käytänteitä sekä annetaan korkeakoululle kehittämissuosituksia laadunvarmistuksen kehittämiseksi.. Auditoinnin kohteet Auditointi kohdistuu kahdelle tasolle: korkeakoulun laadunvarmistuksen kokonaisuuteen ja korkeakoulun perustehtävien laadunvarmistukseen. Auditoinnin kohteena on korkeakoulun laadunvarmistusjärjestelmä, jonka kukin korkeakoulu on kehittänyt omista lähtökohdistaan ja tavoitteidensa mukaisesti. Auditoinnissa arvioidaan laadunvarmistusjärjestelmän kattavuutta, toimivuutta, avoimuutta ja viestivyyttä, vaikuttavuutta sekä sitä, miten korkeakoulu seuraa, arvioi ja kehittää laadunvarmistusjärjestelmäänsä. Auditoinnin kohteina ovat: 1. Korkeakoulun laadunvarmistusjärjestelmän tavoitteiden, toimintojen, toimijoiden sekä vastuiden määrittely ja dokumentaatio 2. Korkeakoulun perustoimintojen laadunvarmistuksen kattavuus ja vaikuttavuus a) Tutkintotavoitteinen koulutus 3 3 Tutkintotavoitteisella koulutuksella tarkoitetaan ensimmäisen, toisen ja kolmannen syklin tutkintoihin johtavaa koulutusta. Ensimmäisen syklin tutkintoihin kuuluvat alemmat korkeakoulututkinnot ja ammattikorkeakoulututkinnot, toisen syklin tutkintoihin ylemmät korkeakoulututkinnot sekä ylemmät ammattikorkeakoulututkinnot. Kolmannen syklin tutkijankoulutuksen tutkintoja ovat jatkotutkintoina suoritettavat lisensiaatintutkinnot ja tohtorintutkinnot.
11 b) Tutkimus / tutkimus- ja kehitystyö c) Yhteiskunnallinen vuorovaikutus, vaikuttavuus ja aluekehitystyö 4 d) Tuki- ja palvelutoiminnot (mm. kirjasto- ja tietopalvelu, uraja rekrytointipalvelut sekä kansainväliset palvelut) e) Henkilöstön rekrytointi ja kehittäminen 3. Laadunvarmistusjärjestelmän kytkeytyminen johtamiseen ja toiminnanohjaukseen 4. Korkeakoulun henkilökunnan, opiskelijoiden ja ulkoisten sidosryhmien osallistuminen laadunvarmistukseen 5. Laadunvarmistusjärjestelmän tuottaman tiedon tarkoituksenmukaisuus ja saatavuus a) korkeakoulun sisällä b) korkeakoulun ulkoisten sidosryhmien näkökulmasta 6. Laadunvarmistusjärjestelmän toiminnan seuranta, arviointi ja jatkuva kehittäminen 7. Laadunvarmistusjärjestelmän kokonaisuus. Auditoinneissa käytetään kriteeristöä, joka on skaalattu neljälle eri laadunvarmistusjärjestelmän kehitysvaiheelle. Kriteeristö sisältää puuttuvan, alkavan, kehittyvän ja edistyneen laadunvarmistuksen luonnehdinnat kaikista auditoinnin kohteista (ks. liite 2). Raportissa mainitaan auditointikohteittain (myös alakohteet 2 a e ja 5 a b) auditointiryhmän arviot laadunvarmistusjärjestelmän kehitysvaiheesta. Näiden arvioiden pohjalta auditointiryhmä esittää Korkeakoulujen arviointineuvostolle laadunvarmistusjärjestelmän auditoinnin hyväksymistä tai uusinta-auditointia. Auditointi kohdistuu niihin menettelytapoihin ja prosesseihin, joilla korkeakoulu ohjaa ja kehittää koulutuksen ja muun toiminnan laatua. Auditoinnissa ei oteta kantaa korkeakoulun päämääriin, eikä toiminnan sisältöön tai tuloksiin sinänsä. 4 Yhteiskunnallinen vaikuttavuus ja aluekehitystyö sisältävät tässä myös täydennyskoulutuksen (ml. erikoistumisopinnot) sekä avoimen yliopisto- ja ammattikorkeakouluopetuksen.
12 Auditointiprosessi. Auditointisopimus Korkeakoulujen arviointineuvosto ja Vaasan ammattikorkeakoulu sopivat auditoinnin toteuttamisesta auditointisopimuksen muodossa. Sopimuksessa määriteltiin auditointikohteiden lisäksi auditointiprosessin aikataulu, auditointiryhmän kotimaisuus tai kansainvälisyys ja auditoinnissa käytettävä kieli, auditointivierailun kesto, auditointikustannusten jakautuminen sekä korkeakoulun sitoutuminen uusinta-auditointiin, mikäli se ei läpäise auditointia hyväksyttävästi. Sopimusneuvottelu pidettiin Auditointi sovittiin toteutettavaksi kotimaisen auditointiryhmän toimesta suomen kielellä.. Auditointiaineisto Auditointikäsikirjassa ohjeistetaan, että auditointiaineisto tulee koota siten, että se tarjoaa auditointiryhmälle riittävän tietoperustan ja näyttöjä korkeakoulun laadunvarmistusjärjestelmän ja perustehtävien laadunvarmistuksen kattavuuden, toimivuuden, vaikuttavuuden sekä avoimuuden ja viestivyyden arviointia varten. Aineiston avulla arvioitsijoiden tulee saada kuva korkeakoulun organisaatiosta, laadunvarmistusjärjestelmästä, sen suhteesta toiminnanohjausjärjestelmään sekä näyttöjä laadunvarmistusjärjestelmän toimivuudesta. Vaasan ammattikorkeakoulun toimittama auditoinnin perusaineisto oli seuraava: Kuvaus ammattikorkeakoulun organisaatiosta Kuvaus ammattikorkeakoulun laadunvarmistusjärjestelmästä Laadunvarmistusjärjestelmän kehityshistoria Toimintajärjestelmä Laadunvarmistusjärjestelmän kytkeytyminen toiminnanohjaukseen Laadunvarmistusjärjestelmän SWOT-analyysi Laadunvarmistusjärjestelmän osoittamat keskeiset kehittämiskohteet. Korkeakoulun valitsemien näyttöjen ja näytteiden tarkoituksena on todentaa laadunvarmistusjärjestelmän toimivuutta. Jokaisesta seitsemästä auditointikohteesta ja niiden alakohdista on oltava jokin näyte tai näyttö. Aineistosta tulee käydä ilmi, mikä näyttö liittyy mihinkin auditointikohteeseen. Vaasan ammat-
13 tikorkeakoulun aineisto saapui auditointisopimuksessa todettuun määräpäivään mennessä ja se toimitettiin välittömästi edelleen auditointiryhmän jäsenille. Auditointiryhmä pyysi ammattikorkeakoululta seuraavat lisäaineistot: Kuva/toimintakaavio (A4-kokoinen kuvallinen tarkennus) laadunvarmistusjärjestelmän toiminnan seurannasta, arvioinnista ja kehittämisestä Yhteenveto laadunvarmistusjärjestelmän vaikuttavuudesta toiminnan kehittämiseen (ml. menettelytavat ja tulokset) Auditointiryhmällä oli auditoinnin aikana pääsy ammattikorkeakoulun intranet-järjestelmään, jonka tarjoama materiaali täydensi kirjallista materiaalia. Vaasan ammattikorkeakoulun hallintojohtaja Ossi Koskinen ja opetusjohtaja Raijaliisa Laakkonen vierailivat auditointiryhmän kokouksessa esittelemässä ammattikorkeakoulun laadunvarmistusjärjestelmää ja verkkosivuilla olevaa auditointiaineistoa.. Auditointivierailu Auditointiryhmän puheenjohtaja rehtori Veijo Hintsanen ja auditointia Korkeakoulujen arviointineuvostossa koordinoiva suunnittelija Kirsi Hiltunen vierailivat Vaasan ammattikorkeakoulun kehittämispäivien yhteydessä järjestetyssä auditoinnin informaatiotilaisuudessa, jossa keskusteltiin auditoinnin tavoitteista, kohteista ja kriteereistä sekä käytännön toteutuksesta. Tilaisuudessa pitivät puheenvuoron ammattikorkeakoulun rehtori Jouko Paaso, henkilökuntaa edustaneet laatupäällikkö Tarja Kettunen ja lektor Kenneth Norrgård sekä korkeakoulun opiskelijakunta VAMOK:n edustaja opiskelija Joni Koski. Varsinainen auditointivierailu järjestettiin Sen tavoitteena oli todentaa ja täydentää auditointiaineiston perusteella saatua kuvaa korkeakoulun laadunvarmistusjärjestelmästä. Vierailun ohjelma laadittiin auditointikäsikirjassa kuvatun mallin mukaisesti (liite 1). Ensimmäisen päivän tavoitteena oli saada kokonaiskuva ammattikorkeakoulun laadunvarmistusjärjestelmästä. Tässä tarkoituksessa auditointiryhmä haastatteli korkeakoulun johtoa, osastonjohtajia, opetushenkilökuntaa, tuki- ja palvelutoimintojen edustajia, hallinto- ja tukipalveluiden edustajia ja opiskelijoita sekä korkeakoulun sidosryhmien edustajia. Auditointiryhmä vieraili toisena ja kolmantena päivänä etukäteen valituissa yksiköissä, joita olivat sosiaali- ja terveysala toimialayksikkönä (ml. hoitotyö ja sosiaalityö), tutkimus- ja palveluyksikkö, opintoasiainyksikkö sekä konetekniikan ja tietojenkäsittelyn koulutusohjelmat. Näiden lisäksi ryhmän jä-
14 senet tutustuivat ylempien ammattikorkeakoulututkintojen laadunvarmistukseen. Auditointiryhmä haastatteli jokerikohteena ammattikorkeakoulun sellaista opetushenkilökuntaa, joka ei kuulunut laatu- tai opetuksen kehittämistyöryhmiin. Auditointivierailu päättyi korkeakoulun johdon loppuhaastatteluun.. Auditointiraportin tuottaminen ja rakenne Auditointiryhmä laati auditointiprosessissa kertyneen aineiston ja siitä tehdyn analyysin pohjalta raportin. Raportti tuotettiin yhdessä siten, että kaikkien ryhmän jäsenten erityisasiantuntemusta hyödynnettiin auditointikohteiden tarkastelussa. Auditoinnista Korkeakoulujen arviointineuvostossa vastannut suunnittelija vastasi raportin alkuosassa olevista auditointiprosessin, ammattikorkeakoulun ja sen laadunvarmistusjärjestelmän kuvauksista sekä raportin yhtenäisestä rakenteesta ja käsittelytavasta. Ammattikorkeakoululla oli mahdollisuus tarkistaa raportti asiatietojen osalta ennen sen julkaisemista.
15 Vaasan ammattikorkeakoulu ja sen laadunvarmistusjärjestelmä. Organisaation rakenne ja hallinto Luvussa 3 kuvataan Vaasan ammattikorkeakoulun organisaation rakenne, hallinto, toiminta-ajatus ja laadunvarmistusjärjestelmä korkeakoulun toimittaman auditointiaineiston mukaisesti. Vaasan ammattikorkeakoulu tarjoaa koulutusta sekä tutkimus- ja kehityspalveluja liiketaloudessa ja matkailussa, sosiaali- ja terveysalalla sekä tekniikassa ja liikenteessä. Opiskelijoita on 3500 ja päätoimista henkilöstöä noin 250. Ammattikorkeakoulun painopistealueita ovat korkeatasoinen teknologia, kansainvälinen kauppa ja matkailu sekä kehittyneet hoito- ja hyvinvointipalvelut, joissa erityistä huomiota kiinnitetään kansainvälisyyteen, monikielisyyteen ja yrittäjyyteen. Ammattikorkeakoulun ylläpitäjä on Vaasan kaupunki. Sen yleistä hallintoa hoitavat hallitus ja rehtori. Vaasan ammattikorkeakoulussa on tekniikan ja liikenteen, liiketalouden ja matkailun sekä sosiaali- ja terveysalan toimialayksiköt. Ammattikorkeakoulu tarjoaa opetusta kolmella kielellä (suomi, ruotsi ja englanti) kaikkiaan 17 amktutkintoon ja kolmeen ylempään amk-tutkintoon johtavassa koulutusohjelmassa sekä erikoistumisopinnoissa. Opiskeluun liittyy olennaisena osana yhteistyö työelämän kanssa, ja valtaosa ammattikorkeakoulun opiskelijoista jää Pohjanmaan maakunnan alueelle valmistumisensa jälkeen. Ammattikorkeakoulu on organisoitunut prosessimaiseen matriisiorganisaatioon, jossa koulutusprosessin kehittämisen tuesta vastaa opetuksen kehittämisyksikkö ja tutkimusprosessin tuesta tutkimus- ja palveluyksikkö. Näiden lisäksi ammattikorkeakoulussa on opintoasiainyksikkö sekä hallintoyksikkö.
16 Kuva. Vaasan ammattikorkeakoulun organisaatiokaavio. Toiminta-ajatus, visio ja arvot Vaasan ammattikorkeakoulun toiminta-ajatuksena on koulutuksen sekä tutkimus- ja kehitystoiminnan avulla vastata työelämän ja opiskelijoiden tarpeisiin ja odotuksiin tuottaen kansainvälisiä ammatillisia osaajia ja tutkimus- ja kehitystoiminnan tuloksia, jotka luovat alueellista lisäarvoa. Ammattikorkeakoulun visiona 2010 on olla ammatillisten osaajien johtava kouluttaja ja aluekehittäjä sekä tunnettu informaatioteknologian ja liiketoimintaosaamisen soveltaja, erityisesti energiatekniikan ja yrittäjyyden alueilla. Lisäksi ammattikorkeakoulun tavoitteena on sijoittua viiden parhaan ammattikorkeakoulun joukkoon opetusministeriön tuloksellisuusmittareilla arvioituna. Organisaatiossa on henkilöstön kanssa yhteisesti laadittu arvoperusta, joka toimii kuvauksena siitä, millaiseen toimintakulttuuriin tulee niin esimiesten kuin koko muunkin henkilöstön aina omassa toiminnassaan pyrkiä. Vaasan ammattikorkeakoulun arvot ovat:
17 Asiantuntemus Tuotamme asiantuntijoita työelämälle ja varmistamme oman osaamisemme ja asiantuntemuksemme jatkuvalla oppimisella. Asiakaslähtöisyys Ennakoimme ja tunnemme asiakkaiden tarpeet ja odotukset ja laadukkaalla toiminnalla vastaamme näihin. Kestävä kehittäminen Tuotamme lisäarvoa Vaasan alueelle jatkuvasti toimintaamme pitkäjänteisesti ja innovatiivisesti kehittäen. Toisten kunnioittaminen Rakennamme keskinäistä luottamusta kunnioittamalla jokaista ihmisenä ja annamme avoimesti positiivista ja rakentavaa palautetta. Kuva. Vaasan ammattikorkeakoulun johtamisperusta
18 . Laadunvarmistusjärjestelmä ja sen osat Vaasan ammattikorkeakoulun laadunvarmistusjärjestelmän 5 tavoitteena on edistää johtamisperustassa määriteltyjen tavoitteiden saavuttamista ja tukea ammattikorkeakoulun henkilöstön, asiakkaiden ja sidosryhmien toimintaa ja toiminnan kehittämistä. Tavoitteena on kilpailukyvyn turvaaminen asiakastyytyväisyyttä, prosessien tehokasta toimintaa ja henkilöstön työtyytyväisyyttä lisäämällä. Ammattikorkeakoulun toimintajärjestelmässä kuvataan yhteisesti sovitut periaatteet ja menetelmät, joilla ammattikorkeakoulun toimintaa ja laatua johdetaan. Toimintajärjestelmässä esitetään tärkeimmät ammattikorkeakoulun toimintaa ylläpitävät prosessit (koulutusprosessi, t&k-prosessi sekä hallinto- ja tukiprosessit) ja määritellään niille prosessinomistajat. Toimintajärjestelmään kootaan kaikki prosesseihin liittyvä ohjeistus. Kuva. Kokonaiskuva Vaasan ammattikorkeakoulun toiminnasta ja toimintakäsikirjasta 5 Vaasan ammattikorkeakoulun laatutyöhön liittyvässä materiaalissa käytetään termejä laadunvarmistusjärjestelmä ja laadunhallintajärjestelmä vaihtelevasti. Auditointiraportissa näistä käytetään termiä laadunvarmistusjärjestelmä, vaikkakin tarkasti ottaen laadunhallinta on vain osa laadunvarmistusta.
19 Ammattikorkeakoulun laatupolitiikassa painotetaan, että laatuajattelussa on kysymys jokapäiväisestä käytännön toiminnasta, ei erillisestä asiasta tai projektista. Toimintajärjestelmään kuvatut yhteiset menettelytavat määrittelevät niin strategisen kuin operatiivisenkin tason käytännön toiminnan siten, että menettelytavat ovat tehokkaita ja kaikkien tiedossa. Laadunhallinnan lähtökohtana ovat pää- ja tukiprosesseissa määritellyt ja kuvatut toiminnot. Toimintajärjestelmän laatudokumenttien käsittelyyn ja hyväksymiseen on määritelty toimintamalli. Toimintaa arvioidaan palautejärjestelmillä, tuloksia tasapainotetulla tulosmittaristolla (Balanced Scorecard, BSC) ja järjestelmän toimivuutta EFQM-itsearviointimenetelmällä ja sisäisillä auditoinneilla. Tuloksia seurataan palautejärjestelmien avulla. Vaasan ammattikorkeakoulun toiminnan suunnittelu pohjautuu tietoon ja näkemykseen, joka on saatu työelämältä, opiskelijoilta sekä laadun itsearvioinnilla (EFQM). Toiminnan suunnittelu lähtee liikkeelle keskipitkän tähtäimen suunnittelusta (KTS), jonka yhteydessä tarkastellaan toimintaympäristön muutostrendejä sekä ammattikorkeakoulun johtamisperustan toimivuutta muuttuvaan ympäristöön nähden. Toiminnan suunnittelu jatkuu kuvan 4 mukaisesti opetusministeriön tavoiteasetanta huomioiden toimintasuunnitelmien ja talousarvion laadinnalla. Tältä pohjalta laaditaan myös tarkemmat numeeriset tavoitteet määrittelevä BSC-mittaristo. Tasapainotettu tuloskortti laaditaan jokaiselle budjettivastuulliselle yksikölle ja osastolle niiden omat lähtökohdat huomioiden, mutta kuitenkin siten, että eri opetusosastojen tuloskortit ovat mahdollisimman identtiset. Kuva. Vaasan ammattikorkeakoulun suunnitteluprosessi
20 Sähköisen auditointimateriaalin mukaan laatutyö on organisoitu ammattikorkeakoulussa siten, että laatutyön ohjausryhmänä toimii rehtorin vetämä johtoryhmä. Myös ammattikorkeakoulun varsinaisessa johtoryhmässä käsitellään laatuun liittyviä asioita, mutta lisäksi tietyin väliajoin järjestetään laatutyön ohjausryhmän kokouksia, joissa käsitellään vain laatutyöhön liittyviä asioita. Hallintojohtajan vetämään laaturyhmään puolestaan kuuluu edustajia kaikilta aloilta. Laatutiimiin kuuluu kaksi laatukoordinaattoria ja laatupäällikkö. Ammattikorkeakoulun toimittaman perusaineiston toimintakaavioista sinänsä ei ilmene laadunvarmistusjärjestelmän kokonaisuus, mutta auditointiryhmän pyytämänä lisäaineistona korkeakoulu toimitti seuraavan kuvallisen tarkennuksen laadunvarmistusjärjestelmän toiminnan seurannasta, arvioinnista ja kehittämisestä: Kuva. Vaasan ammattikorkeakoulun kehittämisen kehä
21 Auditointitulokset. Korkeakoulun laadunvarmistusjärjestelmän tavoitteiden, toimintojen, toimijoiden sekä vastuiden määrittely ja dokumentaatio Vaasan ammattikorkeakoulun laadunvarmistusjärjestelmän tavoitteet, toiminnot, toimijat ja vastuut ovat selkeästi ja konkreettisesti määriteltyjä ja dokumentoituja. Vastuunjako on pääosin toimiva, vaikkakin toteutettujen organisaatiomuutosten osalta vastuut ovat eräiltä osin vielä selkiytymisvaiheessa. Laadunvarmistusjärjestelmän tavoitteiden, toimintojen, toimijoiden sekä vastuiden määrittely ja dokumentaatio on kehittyvässä vaiheessa. Laadunvarmistusjärjestelmän tavoitteiden määrittely ja kytkeytyminen korkeakoulun strategisiin tavoitteisiin Vaasan ammattikorkeakoulun laadunvarmistusjärjestelmän tavoitteet on pääosin integroitu toiminnan tavoitteisiin. Tavoitteet on kirjattu toimintakäsikirjaan, joka kattaa ammattikorkeakoulun johtamisperustan, toiminnan suunnittelun, laadunhallinnan sekä keskeisten prosessien (koulutusprosessi, tutkimusja työelämäpalvelut, hallinto- ja tukiprosessit) ja niiden osaprosessien kuvaukset. Ammattikorkeakoulun visioksi on kirjattu viiden parhaan ammattikorkeakoulun joukkoon nouseminen. Keinoina vision toteuttamisessa ovat koko ammattikorkeakoulua koskevat pedagoginen strategia, t&k-strategia ja henkilöstöstrategia sekä toimialakohtaiset osaamisstrategiat. Strategioiden toteuttamisen keinoja ovat arviointiaineiston perusteella tavoitteet, jotka on ryhmitelty tasapainotetun tuloskortin (BSC) neljään ulottuvuuteen (asiakkaat, prosessit, talous ja henkilöstö). Ammattikorkeakoulun yleisinä ja yhteisinä tavoitteina mainitaan korkea asiakastyytyväisyys, tehokkaat prosessit sekä tyytyväinen henkilöstö. Toimintakäsikirjan rakennetta esittävään kuvaan (ks. kuva 3) on kirjattu koko joukko strategisia tavoitteita, jotka muodostavat tärkeän lähtökohdan pääprosessien toiminnan suunnittelulle ja kehittämiselle. Laadunvarmistus on ammattikorkeakoulun toimittaman auditoinnin perusaineiston mukaan osa normaalia arkityötä, ja se muodostuu useista eri osaalueista. Sen mukaisesti myös toiminnan tavoitteita on esitetty kunkin osaalueen yhteydessä. Yleistavoitteet on esitetty toimintajärjestelmän johtamispe-
22 rusteita kuvaavassa osassa. Toiminnan suunnittelu on kytketty opetusministeriön tavoitesopimusprosessiin ja sen aikatauluihin sekä keskipitkän aikavälin että vuositasolla tapahtuvan suunnittelun ja seurannan osalta. Toimintasuunnitelmat ja niihin liittyvä tavoitteenasettelu sekä BSC-tulosmittareihin perustuva seuranta muodostavat koko ammattikorkeakoulua ja sen yksiköitä keskeisesti ohjaavan menettelyn. Jokapäiväisen toiminnan laadunvarmistuksen tueksi rakennetut prosessikuvaukset sisältävät lyhyessä muodossa myös kunkin osaprosessin tavoitteet. Laadunvarmistusjärjestelmän keskeisen dokumentaation sisältävästä toimintakäsikirjasta on vaikea löytää selkeää määrittelyä itse laadunvarmistusjärjestelmän ja sen kehittämisen keskeisistä tavoitteista. Laadunhallintaa kuvaavan prosessin tavoitteet on määritelty selkeästi. Niiden mukaan tarkoituksena on edistää johtamisperustassa määriteltyjen tavoitteiden saavuttamista ja tukea ammattikorkeakoulun henkilöstön, asiakkaiden ja sidosryhmien toimintaa ja toiminnan kehittämistä. Tavoitteena on myös kilpailukyvyn turvaaminen asiakastyytyväisyyttä, prosessien tehokasta toimintaa ja henkilöstön työtyytyväisyyttä lisäämällä. Johdon haastattelussa laadunvarmistusjärjestelmän kokonaistavoitteeksi määriteltiin jatkuvan kehittämisen prosessi, jossa yhtenä keskeisenä menettelynä on BSC-pohjainen tavoitteiden asettaminen ja mittaaminen. Toimintojen yhtenäistäminen ja uusien vastuumäärittelyjen käytännön toteutus ovat auditointivierailun haastattelujen perusteella laadunvarmistusjärjestelmän tärkeitä tavoitteita. Laadunvarmistusjärjestelmän dokumentaation ja haastatteluissa saatujen palautteiden vertailu vahvistaa käsitystä koko laadunvarmistusjärjestelmän ylätason tavoitteiden määrittelyn kehittämistarpeista. Esitetyt tavoitemäärittelyt kuitenkin tukevat hyvin ammattikorkeakoulun strategisten tavoitteiden saavuttamista. Haastattelujen perusteella on pääteltävissä, että myös käytännön toteutus on edennyt näissä asioissa pääsääntöisesti hyvin. Toimintojen, toimijoiden ja vastuiden määrittely Laadunvarmistusjärjestelmän toiminnot, toimijat ja vastuut on määritelty toimintakäsikirjassa, joka kattaa varsin hyvin ammattikorkeakoulun perustoiminnot. Rehtorilla on kokonaisvastuu ammattikorkeakoulun toiminnasta myös laadunvarmistuksen osalta. Hän päättää ammattikorkeakoulun yleistavoitteista ja laadunhallinnan keskeisten dokumenttien käsittelystä ja hyväksymisestä. Laatuasioiden valmistelun koordinoinnista vastaa hallintojohtaja, jonka vastuulla on myös ammattikorkeakoulun vuosittainen EFQM-itsearviointi. Laadunvarmistusjärjestelmän keskeisen dokumentaation valmistelutyöstä vastaa
23 laatupäällikkö yhdessä yksiköiden toimijoiden kanssa. Laatupäällikkö vastaa myös ammattikorkeakoulun sisäisestä auditoinnista ja palautejärjestelmistä. Laatutyön ohjausryhmänä toimii rehtorin vetämä johtoryhmä. Ammattikorkeakoulun johtoryhmälle on määritelty useassa prosessikuvauksessa laadunvarmistusasioihin liittyvää päätösvaltaa. Opetusosastoilla on keskeinen vastuu sekä koulutusprosessista että t&kprosessista ja niiden laadunvarmistuksesta. Osastonjohtajilla on siten keskeinen rooli erityisesti laadunvarmistusjärjestelmän jalkauttamisessa päivittäiseen työhön. Osastoista muodostettujen toimialojen johtamisesta vastaavat toimialajohtajat. Opetusjohtaja ja tutkimusjohtaja vastaavat pääprosessien yleisestä kehittämisestä sekä toimialojen ja osastojen toimintojen tukemisesta. Vastuumäärittelyjen selkeyden osalta johtamisjärjestelmä on haasteellinen. Toimintajärjestelmää kuvaava toimintakäsikirja rakentuu prosessikuvauksista, joista käyvät lyhyesti ilmi kunkin prosessin ja osaprosessin tavoitteet, prosessin kuvaus ja vastuumäärittelyt. Kokonaisuus antaa vahvan perustan toimintojen kehittämiselle. Prosessien toimivuutta koskevan seurantaosan kehittäminen on kuitenkin monilta osin vielä kesken. Tämä on ymmärrettävää, kun järjestelmä on paikoin hyvinkin nuori. Keskeiset perusprosessit ovat kuitenkin toimineet järjestelmän mukaisesti jo usean vuoden ajan. Prosessien vastuumäärittelyt ovat joiltakin osin ristiriidassa prosessien omistajuusmäärittelyjen kanssa. Eräissä tapauksissa prosessin omistajalle ei ole merkitty mitään vastuita prosessin vastuumäärittelyissä. Ammattikorkeakoulu on itsekin tunnistanut omistajuuteen liittyvät haasteet: perusaineiston SWOTanalyysissä todetaan, että omistajuuden sisäistäminen vaatii vielä aikaa. Pääosiltaan prosessikuvaukset ovat kuitenkin hyvin loogisia, ja haastattelujen perusteella ne kuvaavat hyvin käytännön toimintaa. Dokumentoinnin ja vastuunjaon toimivuus käytännössä Toiminnan suunnitteluun, toteutukseen ja seurantaan liittyvä laadunvarmistuksen dokumentaatio on pääosiltaan kunnossa. Tavoitteelliset toimintasuunnitelmat ja niihin liittyvä toiminnan tuloksellisuuden seuranta, toimintajärjestelmän prosessikuvaukset vastuumäärittelyineen sekä monipuolinen palautejärjestelmä muodostavat laadunvarmistusjärjestelmän päivittäistä työtä ohjaavan kokonaisuuden, joka haastatteluissa saadun palautteen perusteella toimii pääsääntöisesti varsin hyvin myös käytännössä. Opetusprosessin osalta kehitystyö on pidemmällä kuin t&k-prosessissa. Tukipalvelujen osalta prosessit toimivat haastattelujen perusteella myös käytännössä, mutta sisäisen asiakaspalautejärjestelmän kehittäminen kaipaa vielä jatkotyötä.
24 Osassa prosessikuvauksia vastuut on pilkottu hyvin pieniin osiin (esim. opintojakson toteutus/opinnäytetyö). Tällöin saattaa jäädä epäselväksi, kuka viime kädessä vastaa kokonaisuuden kehittämisestä. Taulukoissa päätösvastuu voi olla esimerkiksi osastonjohtajalla, mutta epäselväksi jää, miten varmistetaan se, että kaikki osastonjohtajat ymmärtävät vastuunsa samalla tavalla. Toimintakäsikirjassa todetaan, että esimiehillä on laatuvastuu ja toisaalla, että laatuvastuu kuuluu kaikille. Haastatteluissa yksi osastonjohtajista ymmärtää laatuvastuunsa niin, että hänen tehtävänsä on pitää osasto pystyssä. Toinen näkee laatuvastuunsa työelämän tarvetta vastaavan koulutuksen kehittämisessä. Vaikka kyse olisi väljästi tulkiten samasta asiasta, olisi tuonkin esimerkin valossa kuitenkin hyvä tuoda selvemmin esille, mitä vastuu konkreettisesti tarkoittaa ja miten se jakaantuu eri toimijoiden kesken. Tästä asiasta ei saatu vahvaa näyttöä vierailun aikana. Haastattelujen mukaan toimintakäsikirja on käytännön työkalu. Sieltä haetaan ohjeita ja tietoa siitä, kuka vastaa toiminnasta. Etenkin uusissa tilanteissa ja perehtymisvaiheessa haetaan toimintaohjeita. Opettajille käyttökelpoisin tieto liittyy opetusprosessiin. Ammattikorkeakoulun monipuoliset palautejärjestelmät toimivat pääosin hyvin myös käytännössä, mutta niihin kohdistuu myös kritiikkiä erityisesti vastausaktiivisuuden ja ajoituksen osalta. Palautejärjestelmien runsaus saattaa jatkossa tuottaa ongelmia. Myös tulostietojen käsittelyssä ja hyödyntämisessä on saadun palautteen perusteella vielä kehitettävää. Muutokset toimintojen organisoinnissa aiheuttavat siirtymävaiheessa haasteita sekä vastuiden määrittelyyn että laadunvarmistuksen toimivuuteen. Myös tietohallintojärjestelmän uudistamisvaihe saattaa jonkin aikaa vaikeuttaa järjestelmän toimivuutta. Pidemmällä aikavälillä uudistukset kuitenkin selkeyttävät ja tehostavat toimintaa. Prosessikuvaukset kattavat ammattikorkeakoulun toiminnan. Kokonaisuudesta on kuitenkin vaikea löytää kuvausta koko laadunvarmistusjärjestelmän toimivuuden arvioinnista ja kehittämisestä useamman vuoden aikajänteellä. Siihen liittyvät osatoiminnot ovat dokumentaation ja haastattelujen perusteella olemassa, mutta niistä muodostuvan järjestelmän kokonaiskuvaus tulevien vuosien osalta puuttuu. Vuosittain toistuvat prosessit on kuvattu hyvin, mutta harvemmin toteutettavien arviointien ajoituksesta on vaikea saada luotettavaa kuvaa. Esimerkiksi itsearviointeja on tehty vuosina 2001 ja 2007.
25 Yhteenveto Laadunvarmistusjärjestelmän keskeinen dokumentaatio on koottu sähköiseen toimintakäsikirjaan, joka kattaa ammattikorkeakoulun johtamisperustan, toiminnan suunnittelun, pääprosessien toiminnan ja laadunhallinnan prosessit. Prosessikuvauksissa on määritelty selkeästi toiminnot, tavoitteet, toimijat ja vastuut. Huomattava osa aineistosta on kuitenkin tuotettu viimeisen vuoden aikana, ja dokumenteissa on paikoin vielä puutteita. Vastuunjako muodostaa moniportaisen järjestelmän, joka on pääosiltaan myös käytännössä toimiva. Toteutettujen organisaatiomuutosten osalta vastuut ovat eräiltä osin vielä selkiytymisvaiheessa. Tavoitteiden osalta kehittämistarvetta on laadunvarmistusjärjestelmän kokonaistavoitteiden määrittelyssä ja moniportaisen tavoitejärjestelmän yksinkertaistamisessa. Tavoitteiden hahmottamista helpottaisi, jos laadunvarmistusjärjestelmän keskeiset kokonaistavoitteet olisivat näkyvissä heti järjestelmän kuvauksen alussa. Samalla koko tavoitehierarkia selkiytyisi ja laadunvarmistusjärjestelmälle asetettujen tavoitteiden suhde strategioihin ja toiminnan keskeisiin tulostavoitteisiin tulisi paremmin näkyviin. Ammattikorkeakoulun strategiarakennelma kuvastaa kehitysvaihetta, jossa ammattikorkeakoulu on siirtymässä perinteisestä linjaorganisaatiosta prosessipohjaiseen matriisiorganisaatioon. Koko ammattikorkeakoulua koskevien strategioiden rinnalla ovat vielä toimialakohtaiset osaamisstrategiat, joiden merkitys ei auditoinnin aikana täysin selkiytynyt. Varsinaista ristiriitaa näistä ei kuitenkaan näytä aiheutuvan, vaikka järjestelmän selkeyden kannalta strategiat voisivat olla koko ammattikorkeakoulua koskevia. Huomattava osa laadunvarmistusjärjestelmän osa-alueista on ollut intensiivisen kehittämistyön kohteena viimeisen kahden vuoden aikana. Vaikka dokumentaatiossa on paikoin vielä kehittämistarpeita, keskeisten toimintojen osalta laadunvarmistus on jo sekä dokumentaation että toiminnan osalta varsin hyvässä kunnossa. Ammattikorkeakoulun laadunvarmistusjärjestelmä on raskas. Dokumentaatiota ja palautejärjestelmiä on runsaasti. Kehittämistyön yhteydessä yksi tärkeä tarkastelukohde voisi olla järjestelmän keventäminen.
26 . Korkeakoulun perustoimintojen laadunvarmistuksen kattavuus ja vaikuttavuus.. Tutkintotavoitteinen koulutus Vaasan ammattikorkeakoulun laadunvarmistusjärjestelmä kattaa hyvin tutkintotavoitteisen koulutuksen toiminnot. Järjestelmän tuottamaa tietoa käytetään koulutuksen laadunhallinnan ja kehittämisen välineenä. Suuri osa kerättävästä palautteesta hyödynnetään. Laadunvarmistuksen menettelytavat edistävät toiminnan kehittämistä ja muutoksen aikaansaamista. Riittämättömän laadun tunnistaminen on tehokasta. Tutkintotavoitteisen koulutuksen laadunvarmistus on kehittyvässä vaiheessa. Laadunvarmistuksen toiminnot ja prosessit Tutkintotavoitteisen koulutuksen laadunvarmistuksen keskeisiä toimintoja ja prosesseja Vaasan ammattikorkeakoulussa ovat pedagogisen strategian kehittäminen ja toteuttaminen, toimialakohtaisten osaamisstrategioiden kehittäminen ja toteuttaminen, tavoitteellisten vuositason toimintasuunnitelmien laadinta ja toteutumisen seuranta (BSC-tulosmittaristo), prosessien ja osaprosessien kuvausten kehittäminen ja soveltaminen päivittäisessä työssä, monipuolisen palautejärjestelmän sekä kattavan kokouskäytännön hyödyntäminen. Myös kehittyvä itsearviointikäytäntö ja ilmapiirimittaukset ovat osa laadunvarmistusta. Sekä henkilöstön että opiskelijat kattava kehityskeskustelukäytäntö on tärkeä laadunvarmistuksen toiminto tutkintotavoitteisessa koulutuksessa. Tutkintotavoitteisen koulutuksen laadunvarmistuksen toimintojen ja prosessien kehittämiseen on panostettu voimakkaasti erityisesti parin viime vuoden aikana. Henkilöstö ja opiskelijat on aikaisempaa kattavammin otettu mukaan laadunvarmistustyöhön. Sähköiset järjestelmät mahdollistavat nopean tiedonkulun ja joustavan osallistumisen sekä kehittämiseen että palautteen antamiseen. Laadunvarmistuksen kattavuus Ammattikorkeakoulun laadunvarmistus kattaa hyvin koko tutkintotavoitteisen koulutuksen. Haastattelujen perusteella tutkintotavoitteisen koulutuksen keskeiset prosessit toimivat pääsääntöisesti hyvin myös käytännössä. Opiskelijoiden esille tuoma riittämätön laatu liittyy toteutumattomiin opintokokonaisuuksiin ja lukuvuoden ensimmäisen periodin työjärjestysten myöhäiseen valmistumiseen. Sekä henkilöstö että opiskelijat pitävät palautejärjestelmiä tärkeinä vaikuttamisen välineinä. Palautejärjestelmät kattavat hyvin ammattikorkeakoulun tutkintotavoitteisen koulutuksen toiminnot. Järjestelmien runsaus herättää tosin kysymyksen niiden toimivuudesta pidemmällä aikajänteellä.
27 Laadunvarmistusjärjestelmän tuottaman tiedon hyödyntäminen Laadunvarmistusjärjestelmä tuottaa tutkintotavoitteisen koulutuksen kehittämiseen tietoa sekä toiminnan tuloksellisuutta mittaavan BSC-järjestelmän että monipuolisen palautejärjestelmän kautta. Palautejärjestelmien tuottamaa tietoa käytetään sekä toiminnan suunnitteluun että toiminnan välittömiin korjaustoimenpiteisiin. Opiskelijahaastattelujen perusteella on pääteltävissä, että järjestelmä on kehittynyt viimeisten parin vuoden aikana huomattavasti erityisesti opiskelijapalautteen vaikuttavuuden osalta. Opiskelijoilta saadulla palautetiedolla on ollut välitöntä vaikutusta opetuksen kehittämiseen ja epäkohtien korjaamiseen. Opintojaksopalautetta on kerätty useiden vuosien ajan. Osa laadunvarmistuksen kokonaisuudesta on kuitenkin vasta rakennettua, eikä vaikuttavuutta voi vielä kaikilta osin perustellusti arvioida. Ammattikorkeakoulun toimittaman aineiston perusteella BSC-järjestelmä on saatu laajamittaisesti toimimaan vasta vuonna Luovan toiminnan ja innovatiivisuuden tukeminen Kaikki haastatellut ryhmät näkevät erityisesti palautejärjestelmien tukevan ja edistävän luovaa toimintaa ja innovatiivisuutta. Myös neuvottelukunnat, kehittämisryhmät ja kehityskeskustelut nähdään positiivisina tekijöinä innovatiivisuuden tukemisessa. Uusien ideoiden syntymistä ja toteuttamista tuetaan paitsi edellä kuvatuilla toiminnoilla myös opetushenkilöstön työelämäyhteyksien kehittämistä ja työelämäyhteistyötä tukevalla aikaresurssilla sekä t&k-toiminnan kehittämiseen liittyvillä toimilla. Uusille yliopettajille asetettu 50% tutkimustyövelvoite on esimerkki näistä kehittämistoimista. Riittämättömän laadun tunnistaminen Koko ammattikorkeakoulun tasolla riittämätön laatu tunnistetaan pääasiassa AMKOTA-järjestelmän indikaattorien ja opetusministeriön niistä tekemien vertailujen perusteella. Ammattikorkeakoulun johtoryhmä suorittaa vuosittain myös EFQM-pohjaisen kokonaisarvion ammattikorkeakoulun toimintojen laadusta. Koulutusohjelmien ja opetusosastojen toiminnan tuloksellisuuden ja siten myös laadun tunnistamisen keskeisenä välineenä on BSC-järjestelmä. Sen lisäksi opetusprosessiin liittyy laadun jatkuvaa seurantaa sekä opetuksen että oppimisen laadun suhteen. Opetusprosessiin liittyvä riittämätön laatu tulee tavallisimmin esille opiskelijapalautteessa. Opiskelijat voivat antaa palautetta kunkin opintojakson päättymisen yhteydessä, mutta myös suorana (face to face) palautteena opintojakson aikana. Lisäksi käytössä on sähköinen Feedy-palautejärjestelmä, jossa voi antaa palautetta myös opintojaksojen aikana. Valmistumisvaiheessa olevat
28 opiskelijat antavat palautteen Opala-järjestelmään. Sen lisäksi opetusjohtaja kerää valmistumisvaiheessa olevilta opiskelijapalautteen koko koulutusohjelmasta. Palautejärjestelmä on kattava, mutta myös raskas. Uhkana on palautteen antajien väsyminen ja passivoituminen palautteen antamiseen. Tästä on merkkejä havaittavissa palautejärjestelmän useimpien prosessien kohdalla. On myös nähtävissä, että huomattava osa opiskelijoista kokee jälkikäteen annettavan palautteen hiukan turhauttavana, kun sillä ei useimmiten enää ole vaikutusta omaan opiskeluun. Opiskelijoiden oppimiseen ja osaamiseen liittyvä riittämätön laatu tunnistetaan sekä opintojaksokohtaisessa oppimisen/osaamisen arvioinnissa että opiskelijoiden opintojen etenemisen vuosittaisen seurannan yhteydessä. Ryhmäohjaajilla on tässä prosessissa keskeinen rooli. Jokaisen opiskelijan kanssa vuosittain käytävät kehityskeskustelut toimivat sekä riittämättömän laadun tunnistamisen että korjaamisen välineinä. Harjoittelujaksoista ja opinnäytetöistä kerätään palaute myös työelämältä. Haastattelujen perusteella voidaan päätellä, että riittämättömän laadun käsittelyyn ja korjaaviin toimenpiteisiin yleensä ryhdytään. On myös nähtävissä, että järjestelmä on viime vuosien aikana kehittynyt merkittävästi ja kehittyminen näyttää jatkuvan. Riittämättömän laadun tunnistusjärjestelmä on kattava, mutta sen toimivuuden varmistaminen on mittava haaste. Palautejärjestelmien runsaudesta saattaa muodostua ongelma sekä palautteen antajien että palautteen käsittelijöiden väsymisen johdosta. Yhteenveto Tutkintotavoitteisen koulutuksen laadunvarmistuksen menettelytavat edistävät toiminnan kehittämistä ja muutoksen aikaansaamista. Riittämättömän laadun tunnistaminen on tehokasta. Laadunvarmistusjärjestelmä kattaa hyvin tutkintoon johtavan koulutuksen toiminnot. Järjestelmä tuottaa riittävästi tietoa ja sitä käytetään koulutuksen laadunhallinnan ja kehittämisen välineenä. Suuri osa kerättävästä palautteesta hyödynnetään. Palautejärjestelmien kehittämisessä saattaisi olla aihetta palautteen keräämisen parempaan ajoitukseen ja järjestelmäkokonaisuuden keventämiseen.
29 .. Tutkimus- ja kehitystyö Vaasan ammattikorkeakoulun laadunvarmistusjärjestelmä kattaa yksittäisiä tutkimusja kehitystyöhön liittyviä toimintoja. T&k-toiminta on ollut viime vuosien aikana voimakkaan kehittämisen kohteena, mikä näkyy myös toiminnan seurannassa ja arvioinnissa. T&k-toiminnan kehittämisen kannalta relevantin tiedon kerääminen ja hyödyntäminen on vielä puutteellista. Menettelytapojen avulla voidaan tyydyttävästi tunnistaa riittämätön laatu. Kokonaisuudessaan t&k-toiminnan laadunvarmistus on alkavassa kehitysvaiheessa. Laadunvarmistuksen toiminnot ja prosessit Vaasan ammattikorkeakoulun toimintajärjestelmässä tutkimus- ja kehitystoiminta sijoittuu tutkimus- ja työelämäpalveluihin. Tutkimus- ja kehitystoiminnan lisäksi tutkimus- ja työelämäpalveluihin kuuluvat yrityspalvelut, täydennyskoulutus ja julkaisutoiminta. T&k-toiminnan keskeisimpiä laadunvarmistuksen elementtejä ovat strategiatyö ja vuosisuunnitteluprosessi, t&k-toiminnan prosessikuvaukset sekä palautekyselyt. Vuosisuunnitteluprosessi on BSCtuloskortin osalta vielä kesken t&k&p-tuloskorttia (tutkimus-, kehitys- ja palvelutoiminta) ei ole vielä laadittu. T&k-toiminnan prosessin tavoitteena on palvella työ- ja elinkeinoelämän tarpeita ja olla osa ammattikorkeakoulun opetustoimintaa. Prosessi jakautuu seuraaviin aliprosesseihin: projektirahoituksen hankkiminen, projektisuunnitelman laatiminen, projektin toteuttaminen sekä projektin päättäminen ja tulosten hyödyntäminen. Prosessikuvauksen mukaan toimialajohtaja vastaa yksikkönsä ja osastonjohtaja osastonsa t&k-toiminnasta. Tutkimusjohtajan tehtävänä on tukea ja koordinoida t&k-toimintaa ja sen kehittämistä. Toimintakäsikirjassa todetaan, että opiskelijat osallistuvat t&k-toimintaan opintojaksojen toteutuksissa tekemällä opinnäytetöitä, projekteja sekä suorittaessaan opintoihin sisältyvää harjoittelua. Tämä on ristiriidassa tutkimus- ja kehitystyön strategian määrittelyn kanssa. Strategiassa todetaan, että opiskelijoiden harjoittelun ei katsota olevan tutkimus- ja kehitystyötä. Prosessikuvauksen mukaan t&k-prosessin toimivuutta mitataan lähinnä työelämä- ja opiskelijapalautteen avulla. Lisäksi hyödynnetään projektien palautteita (itsearvioinnit) sekä opetusministeriön käyttämiä tuloksellisuusmittareita. Ammattikorkeakoulu arvioi t&k-strategiassaan oman t&k-toimintansa olevan vasta kehitysprosessinsa alkuvaiheessa. Strategian avulla pyritään toiminnan selkiyttämiseen ja kehityksen suunnan näyttämiseen. Strategiassa on määritelty t&k-toiminnan painopistealueet, joihin uudet hankesuunnitelmat pyritään nivomaan. Painopisteet on nostettu osastojen vahvuuksista. T&k-toi-
30 minnan volyymin lisääminen on yhtenä keskeisenä tavoitteena. Myös opetuksen ja t&k-toiminnan integroiminen tunnistetaan tärkeäksi kehittämiskohteeksi. Resursointiin kiinnitetään enemmän huomiota. Kun uusia yliopettajan opetusvirkoja julistetaan avoimeksi, tavoitteena on, että puolet viranhaltijan tehtävistä liittyy t&k-työhön ja puolet opetukseen (50/50-periaate). Julkaisutoiminta on vasta käynnistymässä ja toiminnan kehittämiseen on nimetty oma vastuuhenkilö. Ensimmäinen julkaisu oli painossa auditoinnin aikana. Suunnitelmissa on, että yliopettajien tehtävänkuvaan sisällytetään vaatimus t&k-toimintaan osallistumisesta ja vähintään yhden julkaisun tuottamisesta/vuosi. Lisäksi suunnitellaan tiukempien osastokohtaisten tavoitteiden ja vastuiden asettamista, yliopistoyhteistyön lisäämistä tutkimusohjelmien osalta (esim. energia-alan tutkimus) sekä yleensäkin sisäisen ja ulkoisen markkinoinnin tehostamista. Tutkimus- ja palvelutoiminnasta laaditaan oma toimintasuunnitelma vuosittain. Toimintasuunnitelmassa määritellään seuraavan vuoden kehittämiskohteet. Suunnittelu pohjautuu tulos- ja palautetietoihin. Kahdessa viimeisimmässä toimintasuunnitelmassa nousee vahvasti esille t&k-toiminnan ja opetuksen integroinnin haasteet. T&k-organisaation hajauttaminen lähelle yksiköitä, yliopettajien toimenkuvaan liitettävä t&k-vaatimus sekä Yritysklinikkatoiminta ovat konkreettisia keinoja lähentää opetusta ja tutkimus- ja kehitystyötä. Toimenpiteillä ei ole vielä ollut toivottua vaikutusta, sillä tutkimus- ja palveluyksikkö arvioi vuoden 2008 toimintasuunnitelmassa yhdeksi heikkoudekseen t&k-toiminnan integroimisen opetukseen. Pienimuotoisia projekteja integroidaan opetukseen Yritysklinikan avulla. Sen on todettu olevan etenkin mikroyrityksille hyvä ja edullinen tapa kehittää toimintaa. Yritysklinikkatoiminta on käynnistynyt alkuaan matkailu-, ravitsemus- ja talousalalla, mutta myös liiketalous ja ympäristötekniikka ovat osallistuneet toimintaan. Tavoitteena on, että jatkossa kaikki alat ovat mukana Yritysklinikan toiminnassa. Opettajien, opiskelijoiden ja toimeksiantajien palaute projektitoiminnasta on ollut pääsääntöisesti hyvää, ja motivaatiota projekteihin osallistumiseen sekä projektien tarjoamiseen on kaikilla tahoilla. Haastatteluissa nostettiin esille myös Technobothnia-laboratorio, jossa tehdään yhteistyötä eri korkeakoulujen kesken. Elinkeinoelämä on jo tottunut tilaamaan lähinnä tekniseen palvelutoimintaan liittyviä mittauksia ja testauksia. Opettajien mukaan Technobothnia on erinomainen ympäristö tehdä projekteja. Myös ulkomaiset opiskelijat osallistuvat Technobothniassa tehtäviin projekteihin. Tutkimus- ja palveluyksiköllä ei ole omia hankkeita vaan hankkeiden koti on osastoilla. Yksikön tehtävänä on tukea osastoja. Tällä pyritään osaltaan turvaamaan yhteys opetukseen. T&k-toiminnan tukipalveluhenkilöstö on
Anneli Pirttilä Päivi Keränen Hannu Pirnes Anne-Mari Tiilikka Aimo Virtanen Hannele Seppälä Tampereen ammattikorkeakoulun laadunvarmistusjärjestelmän auditointi KORKEAKOULUJEN ARVIOINTINEUVOSTON JULKAISUJA
Heikki Malinen Eero Puolanne Maarit Sorvisto Milla Suomalainen Minna Takala Kirsi Mustonen Kim Östman Hämeen ammattikorkeakoulun laadunvarmistusjärjestelmän auditointi KORKEAKOULUJEN ARVIOINTINEUVOSTON
Pekka Hulkko Aimo Virtanen Saara Lampelo Tia Teckenberg Mikko Vieltojärvi Marja-Liisa Saarilammi Kirsi Mustonen Diakonia-ammattikorkeakoulun laadunvarmistusjärjestelmän auditointi KORKEAKOULUJEN ARVIOINTINEUVOSTON